Marek Kalmus

Marek Kalmus (9. veebruar 1971 Elva – 14. oktoober 2023) oli eesti jalgrattur ja kulturist.

Sportlik tegevus 
Marek Kalmus on õppinud Elva Keskkoolis. Ta hakkas sportima 1980. aastal Elva Spordikoolis isa Jüri Kalmuse juhendamisel, kes oli ka olümpiavõitja Erika Salumäe esimene treener. Aastatel 1988–1989 tuli Kalmus mitmel korral trekisõidu Eesti meistriks ja  Eesti juunioride meistriks. 

1989. aastast hakkas Kalmus harrastama ka kulturismi ja jõutõstmist. Ta on olnud Elva kulturismiklubi Tonic juhendaja-treener, töötanud juhendajana ka klubides Avancia, Arcoman, Marek Kalmus Fitness ja Bonsuna HC Gym. Koostanud Tartu Ülikooli Akadeemilise Spordiklubi noorratturitele individuaalse toitumise kavasid. Ta oli valitud Elva linna parimaks meessportlaseks aastatel 1995, 2005 ja 2007.

38–kordne Eesti meister kulturismis Ott Kiivikas on öelnud: "Kalmus oli minu jaoks teerajaja, kellele vaatasin alguses ise alt üles. Ta oli minust vanem ja kui kulturismis esimesi samme tegin, siis oli ta üks väheseid eesti keelt kõnelevaid tippe. Elasin tema esinemistele kaasa. Hiljem said meist konkurendid."

Sportlikud saavutused Eestis
2–kordne Eesti meister 1 km paarissõidus (Veikko Kiisaga 1989, 1990))
5–kordne Eesti meister trekisõidus (1989,1990)
7–kordne Eesti meister kulturismi raskekaalus (1995–96, 1999–2003)
 Eesti absoluutne meister kulturismis (1995)
5–kordne kulturismi Eesti karikavõitja ((1996, 1998–99, 2000–01)
5–kordne kulturismi Eesti absoluutne karikavõitja ((1996, 1998–99, 2000–01)
1998 Eesti Rammumehe võistluse võitja
Jõutõstmises kehakaalus kuni 125 kg Eesti meister lamades surumises (1999)
4–kordne Eesti meister fitnessis (2002–2005)

Rahvusvahelised saavutused 
2X (eri vanuseklassid) fitnessi amatööride EM meister ja absoluutne EM meister (2001)/WFF/
Fitnessi EM absoluutne meister (2001)/WFF/
Kulturismi MM 5. ja 7. koht (2001, 2002) /NABBA/
Fitnessi amatööride EM hõbe (2002)/WFF/
3x fitnessi amatööride maailmameister (2002, 2005)/WFF/ 
Elukutseliste fitnessi MM ja EM 4. koht (2005, 2006)/WBBF/
Klassikalise kulturismi EM 8. koht (2008) ja MM 9. koht(2008) /IFBB/

Võistluskeelud 
2001. aastal Eesti meistrivõistlustel andis Marek Kalmus positiivse dopinguproovi ja sai ajutise võistluskeelu.
2004. aastal oli Kalmuse dopinguproov taas positiivne.
2008. aastal andis Marek Kalmus kolmandat korda positiivse dopinguproovi. Selle tulemusena määras Eesti Kulturismi ja Fitnessi Liit talle eluaegse võistluskeelu.

Kalmus võttis omaks vaid viimase rikkumise. Esimese dopingujuhtumi puhul eksiti tema sõnul protseduuriliste reeglite vastu, kuid keelatuid aineid ta ei tarvitanud. Teisel juhul tarbis ta arsti ettekirjutusel vererõhuravimit, teadmata, et see sisaldab keelatuid aineid. Kuid kolmanda kaasuse puhul rikkus Kalmus teadlikult reegleid, valmistudes Venemaal peetud MM–iks. Kuna ta oli veendunud, et ka muu maailm tarvitab dopingut, tahtis ta teistega võrdseid mängureegleid.

Isiklikku 
Kalmuse tervis hakkas halvenema pärast 2020. aastal põetud koroonaviirushaigust. 2021. aastal põdes Kalmus COVID-19 viirushaigust juba kolmandat korda. Aastakümneid suurepärases füüsilises vormis olnud Kalmus kaotas lihasmassist 27 kilogrammi ning muutus tundmatuseni. 2023. aasta suve alguses käis Kalmus Tartu Ülikooli kliinikumis uuringutel, kus tal diagnoositi neljanda astme maksavähk.

Osalemine filmides 
2021   "Naiste sõda", Teleseriaal, Mahorin
2017 	"Merivälja", Teleseriaal, Metalliärikas
2016   "Kättemaksukontor", Teleseriaal, Ragnar Kramm
2015 	"Kalevipoeg", Tudengifilm, Kaido
2011 	"Olmeheidutus", Animafilm 		
1998 	"Kallis härra Q", Mängufilm, Teine suli

Viited

Välislingid 
 
Kalmuse positiivne dopinguproov sai kinnituse. ohtuleht.ee, 4. mai 2004
 Kalmus: mul on kahju, et spordis valitseb doping. sport.postimees.ee, 8. jaanuar 2009
 Kulturist Marek Kalmus jäi taas dopinguga vahele. sport.postimees.ee, 24. detsember 2008.
Eluaegset võistluskeeldu kandev kulturist dopinguskandaalist: niimoodi Eesti spordis asjad käivadki. ohtuleht.ee, 9. veebruar 2021.
Rasket haigust põdev kulturist Marek Kalmus palub annetajate toetust. elu24.postimees.ee, 8. august 2023.
PEETER ERNITS MAREK KALMUSE LAHKUMISEST: Keha vajus kokku, aga vaim jäi tal lõpuni tugevaks! elu24.postimees.ee, 14. oktoober 2023.

Eesti kulturistid
Eesti jalgratturid
Elva kalmistule maetud
Sündinud 1971
Surnud 2023